Hlaudi kry weer groot verhoging ondanks verlies | Maroela Media
Hlaudi Motsoeneng, groepbestuurder vir korporatiewe sake by die SAUK, het in die afgelope boekjaar weer ŉ groot verhoging gekry, ondanks die openbare uitsaaier se nettoverlies van R411 miljoen.
Volgens die SAUK se jaarverslag het Motsoeneng in die 2015/16-finansiële jaar ŉ basiese salaris van R2,5 miljoen ontvang. Die omstrede voormalige bedryfshoof het ŉ bonus en kommissies van R213 000 ontvang, terwyl uitgawes en ander toelaes vir die jaar R945 000 beloop het. Die bydraes tot sy pensioen- en mediese fonds was R485 000, wat beteken Motsoeneng se totale vergoeding vir die afgelope boekjaar het R4 197 000 miljoen beloop.
Motsoeneng se totale vergoeding vir die 2014/15-boekjaar was R3 784 000 miljoen, wat beteken hy het in die afgelope boekjaar R413 000 meer ontvang.
Phumzille van Damme, die DA se woordvoerder oor kommunikasie, het gesê dit beteken Motsoeneng is die hoogs betaalde uitvoerende beampte by die openbare uitsaaier.
Motsoeneng het in die vorige boekjaar ŉ verhoging van meer as R1 miljoen gekry. “Die verdere verhoging in Motsoeneng se salaris is ŉ klap in die gesig van die publiek, die howe en die parlement,” het Van Damme gesê.
“Die DA sal versoek dat daar tydens die verwagte parlementere ondersoek na die SAUK ook gekyk word hoe en hoekom Motsoeneng se salaris verhoog is.” Van Damme het gesê volgens die SAUK se jaarverslag, verdien Motsoeneng selfs meer as die hoof van die SAUK.
“Dit verleen geloofwaardigheid aan die vermoede dat Motsoeneng as de facto-hoof van die openbare uitsaaier gedien het.”
James Aguma, waarnemende hoof van die SAUK, het Donderdag tydens die bekendmaking van die jaarverslag ontken dat lede van die uitvoerende gesag bonusse gekry het en gesê hulle het kommissies ontvang.
Die SAUK se woordvoerder wou egter nie kommentaar lewer oor die kommissies en bonusse wat aan Motsoeneng betaal is nie. Mediaberigte het aan die lig gebring dat Motsoeneng onlangs kommissie van R11,4 miljoen ontvang het, slegs een deel van ŉ verwagte R33 miljoen-uitbetaling oor die volgende drie jaar.
Die appèlhof het verlede week Motsoeneng se aansoek om verlof tot appèl teen ŉ hooggeregshofuitspraak, dat sy aanstelling onwettig en irrasioneel was, met koste van die hand gewys.
Hel mense is die ons tweede Zuma of wat….Waar gaan ons heen? Almal wat nie geleerd is nie of hul kom uit die tronk uit word of presidente of neem SAUK oor en verdien salarisse wat skrik vir niks. Ek sien self hier by my werk werk dit so. Jy wat verkeerd doen kom erens in die lewe..Ek en jy wat die straight paaidjie loop sit waar ons sit….Die is n baie slegte voorbeeld vir ons kinders en hulle kinders………
Ek het nou die dag onderaan een die van die berigte op Maroela oor hom gesê ek sal graag sy psigometriese toetse wil sien. Ek sien vanoggend die oopskryf van ‘n berig op Netwerk24 dat kenners van lyftaal, is van mening dat sy uiterlike bravade versteek dalk ‘n angstige en paranoise man wat aan ‘n Donald Trump herinner.
Dis sy “goue handdruk”
Hoeveel? Vir wat? Nie bonusse nie…kommisie? Op wat? Die bereik van n GRUWELIKE netto verlies? Of eerder die herhaalde verliese? En elkeen cover vir himself en sy ANC handpop maaitjie. Waars die Corporate Governence? Waars die Minister(s)? Nevermind BEDROG…dit arrogante DIEFSTAL! Dis asof daar n beplande verkragting van alle staatskaste is op n ASAP basis; en die verwoesting van geskiedkundig suksesvolle instellings en entiteite. ANARGIE! En dit als in die 9 kaar qat NUMBA WHONE voor stap.